Na temelju članka 4. st. 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/2008 i 61/11.) i članka 48. Statuta Općine Ivanska („Službeni vjesnik“ broj 01/13), načelnik Općine Ivanska dana 26. srpnja 2013.donosi:

ODLUKU O IZMJENI I DOPUNI

Pravilnika o unutarnjem redu

Jedinstvenog upravnog odjela Općine Ivanska

Članak 1.

Ovom Odlukom člana 4.. Pravilnika o unutarnjem redu Jedinstvenog upravnog odjela Općine Ivanska mijenja se te se iza radna mjesta III kategorije iza rednog broja 3. dodaje broj 4. koji glasi:

Redni broj: 4

Osnovni podaci o radnom mjestu:

Kategorija: III.

Potkategorija: Referent

Klasifikacijski rang: 11

Naziv: KOMUNALNI REDAR

Stručno znanje: - srednja stručna sprema građevinskog ili tehničkog smjera

* najmanje jedna godina radnog iskustva na odgovarajućim poslovima
* položen državni stručni ispit/ili uz uvjet polaganja
* poznavanje rada na računalu
* vozačka dozvola B kategorije

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi.

U službu ne mogu biti primljene osobe za koje postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08 i 61/11).

Prijave mogu podnijeti i kandidati koji nemaju položen državni stručni ispit, a kojeg su dužni položiti u zakonskom roku.

Radni odnos se zasniva uz obvezni probni rad u trajanju od tri mjeseca.

Na natječaj se mogu javiti osobe oba spola.

Članak 2.

U članku 5. Opis poslova utvrđenih radnih mjesta dodaje se novi stavak 4. koji glasi:

|  |  |
| --- | --- |
| Komunalni redar  (1 Izvršitelj) | * nadzire provođenje odluka i drugih akata i oblati komunalnog gospodarstva, a naročito komunalnog reda, * obavlja nadzor nad radom ugostiteljskih , trgovačkih i drugih objekata u dijelu koji se odnosi na komunalni red, * donosi rješenje iz oblasti komunalnog redarstva, * izriče mandatne globe i predlaže pokretanje prekršajnog postupka, * nadzire rad poslovnih subjekata koji za račun Općine, temeljem ugovora obavljaju komunalne djelatnosti, * obavlja nadzor nad održavanjem reda i čistoće nad javnim i javno prometnim površinama, * obavlja nadzor nad održavanjem čistoće na javnim površinama, odvozu smeća, * obavlja nadzor nad stanjem lokalnih-nerazvrstanih cesta , poljskih makadamskih puteva * obilazi teren te na temelju uočenog stanja predlaže donošenje određenih odluka ili poduzimanje potrebitih radnji u cilju unaprijeđenja kvalitete stanovanja i života u Općini, * sudjeluje u izradi akata iz djelokruga svog rada, * vodi upravne i stručne poslove iz samoupravnog djelovanja općine vezane na pripremu i praćenje realizacije programa održavanja komunalne infrastrukture, održavanje i gradnje nerazvrstanih cesta, poljskih puteva, uređenje prometa, održavanje i uređenje javnih površina i sl. * prima stranke * o obavljenim zadacima komunalni redar vodi dnevnik i daje ga na uvid načelniku, zamjeniku načelnika, predsjedniku vijeća i pročelniku, * prati i proučava propise iz djelokruga rada * obavlja i druge poslove po nalogu načelnika i pročelnika Jedinstvenog upravnog odjela, |

Članak 3.

Ova Odluka stupa na snagu danom objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

N A Č E L N I K

Klasa: 011-01/13-01/6

Urbroj:2110/02-02-13-1

Ivanska, 26. srpnja 2013. NAČELNIK:

mr.sc.Josip Bartolčić, dipl. ing.,v.r.